ພົນລະເມືອງອາເມຣິກັນ ທີ່ລັກລອບເຂົ້າໄປ ໃນເກົາຫຼີເໜືອ ອອກມາ ປະນາມ ສະຫະລັດ
ນາຍ Arturo Pierre Martinez ໄວ 29 ປີ ຈາກເມືອງ El Paso ລັດTexas ກ່າວວ່າ ຕົນເຂົ້າໄປ ໃນເກົາຫຼີເໜືອ ຢ່າງຜິດກົດໝາຍ ແລະຢາກໄປຂໍລີ້ໄພ ຢູ່ Venezuela.
ພົນລະເມືອງອາເມຣິກັນຄົນນຶ່ງ ໄດ້ອອກມາຖະແຫລງຂ່າວໃນ ນະຄອນຫຼວງພຽງຢ້າງ ຂອງເກົາຫຼີເໜືອ ເພື່ອປະນາມນະໂຍ ບາຍພາຍໃນປະເທດ ແລະຕ່າງປະເທດ ແລະປະຫວັດການ ເຄົາລົບນັບຖືສິດທິມະນຸດ ຂອງສະຫະລັດ ນາຍ Arturo Pierre Martinez ໄວ 29 ປີຈາກເມືອງ El Paso ໃນລັດ Texas ກ່າວຕໍ່ບັນດານັກຂ່າວໃນວັນອາທິດ ມື້ນີ້ວ່າ ຕົນໄດ້ເຂົ້າໄປໃນເກົາຫຼີເໜືອຢ່າງຜິດກົດໝາຍ ແລະ ຢາກໄປຂໍລີ້ໄພທີ່ປະເທດ Venezuela ນາຍ Martinez ກ່າວວ່າ ຍັງບໍ່ເປັນທີ່ຈະແຈ້ງວ່າ ລາວເຂົ້າໄປໃນເກົາຫຼີເໜືອໄດ້ແນວໃດ ຫຼືວ່າຈະໄດ້ຮັບອະນຸຍາດໃຫ້ອອກຈາກປະເທດໄດ້ຫຼືບໍ? ມີລາຍງານວ່າ ພຽງຢ້າງໄດ້ເວົ້າວ່າ ນາຍ Martinez ເຂົ້າໄປໃນເກົາຫລີເໜືອຈາກປະເທດຈີນ ໃນເດືອນແລ້ວນີ້ ນາງ Patricia Martinez ແມ່ຂອງນາຍ Martinez ກ່າວຕໍ່ຕາໜ່າງໂທລະພາບຂ່າວ CNN ວ່າ ລູກຊາຍຂອງລາວເປັນຄົນຈິດໃຈບໍ່ທ່ຽງ ມີສອງບຸກຄະລິກ ແລະລາວໄດ້ເດີນ ທາງໄປຍັງຈີນໃນເດືອນພະຈິກຜ່ານມານີ້ ໃນເວລາບໍ່ດົນຫຼັງຈາກ ລາວຖືກປ່ອຍອອກ ຈາກໂຮງໝໍໂຣກຈິດ ນາງກ່າວອີກວ່າ ລູກຊາຍຂອງນາງໄດ້ພະຍາຍາມຈະລອຍຂ້າມແມ່ນ້ຳ ເຂົ້າໄປໃນເກົາຫລີເໜືອ ແຕ່ວ່າຖືກຈັບໄດ້ ແລະສົ່ງກັບຄືນມາສະຫະລັດ ແລະ ຖືກສົ່ງເຂົ້າໂຮງໝໍໂຣກຈິດອີກ